Πολλοί πιστεύουν ότι η οδική βοήθεια χρειάζεται μόνο σε περίπτωση ατυχήματος και για αυτό συχνά παραβλέπουν αυτή τη συγκεκριμένη κάλυψη. Προφανώς και σε περίπτωση ατυχήματος είναι σημαντικό να έχεις οδική βοήθεια στο συμβόλαιό σου διότι το κόστος για να φωνάξεις ιδιωτικά ένα όχημα μεταφοράς δεν είναι καθόλου ευκαταφρόνητο. Αν χρειαστείς την κάλυψη και δεν είσαι ασφαλισμένος, θα πρέπει να πληρώσεις 50-70€ για την ρυμούλκηση. Από την άλλη, η οδική βοήθεια μπορεί να σου χρειαστεί σε χίλιες δυο περιπτώσεις, από να πάθεις μηχανική βλάβη στα ξαφνικά, μέχρι να σου σκάσει το λάστιχο ή να μείνεις από βενζίνη. Ειδικά εάν το όχημά σου είναι σχετικά παλιό και επισκέπτεσαι συχνά πυκνά το συνεργείο σου, ποτέ δεν ξέρεις τι θα σου παρουσιάσει.